b"\n_START_ARTICLE_\nMitologia de les illes H\xc3\xa8brides\n_START_PARAGRAPH_\nLes H\xc3\xa8brides Interiors i les H\xc3\xa8brides Exteriors de la costa occidental d'Esc\xc3\xb2cia estan formades per una gran quantitat d'illes grans i petites. Aquestes illes a\xc3\xafllades i majorit\xc3\xa0riament deshabitades s\xc3\xb3n la font d'alguns mites i llegendes de la mitologia de les illes H\xc3\xa8brides. _NEWLINE_Les illes H\xc3\xa8brides s\xc3\xb3n una part d'Esc\xc3\xb2cia que sempre ha confiat en el mar circumdant per sostenir les petites comunitats que han ocupat parts de les illes durant segles, per tant, \xc3\xa9s natural que aquests mars siguin font de moltes d'aquestes llegendes.\n_START_SECTION_\nKelpies\n_START_PARAGRAPH_\nEs deia que les kelpies ocupaven diversos llacs, incloent els llacs propers a Leurbost.\n_START_SECTION_\nHomes blaus\n_START_PARAGRAPH_\nEls homes blaus del Minch (tamb\xc3\xa9 coneguts com a \xc2\xabkelpies de la tempesta\xc2\xbb), ocupen el tram d'aigua entre l'illa de Lewis i l'Esc\xc3\xb2cia continental. Intenten ofegar als mariners i enfonsar les seves embarcacions.\n_START_SECTION_\nSeonaidh (Shonny)\n_START_PARAGRAPH_\nSeonaidh \xc3\xa9s un esperit aqu\xc3\xa0tic celta al que se li oferia ale.\n_START_SECTION_\nSirenes\n_START_PARAGRAPH_\nS'afirma que existeix una tomba d'una sirena a Benbecula, per\xc3\xb2 es desconeix la ubicaci\xc3\xb3 exacta. _NEWLINE_La sirena va ser assassinada a principis del segle\xc2\xa0xix, quan un adolescent, despr\xc3\xa9s d'haver-la observada durant un parell de dies, va llan\xc3\xa7ar una roca en ella, matant a l'entitat. _NEWLINE_Els escrits afirmen que la part superior de la criatura era la mida d'un nad\xc3\xb3, mentre que la part inferior era com un salm\xc3\xb3.\n_START_SECTION_\nMonstres lacustres\n_START_PARAGRAPH_\nSearrach Uisge \xc3\xa9s un monstre lacustre que es deia que ocupava el Loch Suainbhal. Semblant a un vaixell capgirat, s'ha informat de l' albirament d'aquesta criatura durant un segle i mig a l'interior del llac. Es diu que habitants locals li oferien ovelles a la criatura un cop a l'any. _NEWLINE_S'ha informat de l'albirament d'altres criatures semblants en altres llacs, incl\xc3\xb2s al Loch Urubhal._NEWLINE_Al Loch Duvat, a Eriskay, mentre buscava enmig de la boira un cavall que es va escapar de la seva granja, un granger va veure el que creia que era el seu cavall desapareguda al llac. A mesura que s'apropava, es va adonar que estava mirant una estranya criatura que va fer gemec sobtat, espantant al granger que va c\xc3\xb3rrer cap a casa seva.\n_START_SECTION_\nMonstres marins\n_START_PARAGRAPH_\nS'ha informat de diversos albiraments de monstres marins a prop de Lewis al llarg dels anys, incloent un albirament informat el 1882 per un vaixell alemany davant de Butt of Lewis. El vaixell, a 15 km de la costa, va informar de l'albirament d'una serp marina d'uns 40 metres de longitud, amb diverses protuber\xc3\xa0ncies que sobresortien de l'aigua mentre estava submergida. _NEWLINE_Tamb\xc3\xa9 s'han informat de l'albirament de serps marines al sud de l'illa.\n_START_SECTION_\nFades\n_START_PARAGRAPH_\nA Luskentyre, a Harris, es diu que un gos deixa impressions de grans dimensions sobre la sorra humida que desapareixen de sobte a mig cam\xc3\xad de la platja. Es diu que es tracta d'un C\xc3\xb9-S\xc3\xacth (gos fada). _NEWLINE_A South Uist, una dona, que caminava amb dos amics enmig de la foscor de la nit, va observar com un gos llumin\xc3\xb3s, de la grand\xc3\xa0ria d'un conill per\xc3\xb2 amb un cap petit i sense ulls, es dirigia cap a ella. La criatura va comen\xc3\xa7ar a desapar\xc3\xa8ixer mentre s'apropava. En arribar a casa, va descriure a  la seva tia el qu\xc3\xa8 li havia passat, i la dona gran li va dir que era un C\xc3\xb9 S\xc3\xacth._NEWLINE_Un dels tresors dels caps del Clan MacLeod \xc3\xa9s la Bandera de les Fades. Nombroses tradicions afirmen que la bandera va ser un regal de les fades.\n_START_SECTION_\nHomes llop\n_START_PARAGRAPH_\nEs diu que una fam\xc3\xadlia d'homes llop vivia a l'illa a prop del Loch Langavat. Malgrat que van morir fa molt de temps, van prometre de tornar si alg\xc3\xba molestava seves tombes.\n_START_SECTION_\nFoc follet\n_START_PARAGRAPH_\nS'ha informat de l'albirament de foc follet a la zona de Sandwick. Les llums que floten per la zona solen anunciar que s'apropa la mort d'un habitant local. Alguns diuen que la llum pertany a un comerciant irland\xc3\xa8s que va ser robat i assassinat a l'illa."